
П Р Е Д Л О Ж Е Н И Е
ОТ ЕРОЛ МЮМЮН - КМЕТ НА ОБЩИНА КЪРДЖАЛИ

Относно: Даване на съгласие за приемане на дарение под формата на парични средства в полза на Община Кърджали  

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Кърджали има възможност да получи дарение от „Ай Си Джи Би” АД  под формата на парични средства в размер на 37 400 евро/ 73 148 лв. 
Дружеството, като собственик и инвеститор на проекта за газовия интерконектор с Гърция, стартира дарителска кампания във връзка с приключване на строителната фаза и причинените неудобства на местните общности по време на строителството на обекта.
Газовият интерконектор пресича землищата на 17 населени места на територията на община Кърджали, а именно – с. Дъждино, с. Пепелище, с. Глухар, гр. Кърджали, с.Вишеград, с. Островица, с. Седловина, с. Повет, с. Панчево, с. Бялка, с. Гъсково, с.Звезден, с. Орешница, с. Болярци, с. Стремци, с. Соколяне и с. Бели Пласт.
Идеята на инвеститора е да бъдат дарени целево на всяко едно от посочените  населените места по 2 200 евро/4 302, 82 лв. Предложението на дарителя е преди извършване на превода на сумата Община Кърджали да представи предложение за конкретните нужди на съответното населено място. Сумата може да варира спрямо различните населени места, но всяко едно от тях  трябва да е получило помощ по програмата.
Съгласно нормативните изисквания следва да се подпише договор за дарение и същото да се отрази в публичния регистър на даренията на Община Кърджали. 
Предвид гореизложеното, предлагам Общински съвет-Кърджали да разгледа и обсъди следния проект на решение: 

ПРОЕКТ
Р Е Ш Е Н И Е 

На основание чл. 21, ал. 1, т. 8 и т. 14, и ал. 2 от ЗМСМА, Общински съвет -Кърджали реши:

1. Дава съгласие Община Кърджали да приеме дарение от „Ай Си Джи Би” АД  под формата на парични средства в размер на 37 400 евро/ 73 148 лв.
2. Упълномощава Кмета на Община Кърджали да подпише договор за дарение, посочено в т. 1 от настоящото решение. 

КМЕТ НА
ОБЩИНА КЪРДЖАЛИ:……………..............
       	/Ерол Мюмюн/

Изготвил:………….. 		Съгласувано със 
/Н. Цветкова/					Ст.юрисконсулт:…………….. /Р.Иванов/

Директор на дирекция „ЕТРС”:………………./инж. К. Митовска/ 

